
Minister Endy Croes: 


ARUBA CAISO & 
SOCA MONARCH Í by 
2024 LO TUMA VC DETENI 
LUGA NA CARNIVAL IW PA 
VILLAGE = .. | ARMA DI 


Gobierno di Aruba lo duna sosten finananciero 


pa cera Carnival Village. | q CAN D E LA 


PARTIDO MEP TA RECORDA 
37 AÑA DI FAYECIMENTO 
DI NOS GRAN LIBERTADOR 
BETICO CROES 


Den cuardo di e "groundbreaking" di Minister Rocco Tjon: 
j ACCIDENTEFRONTALCU3 | own 


PRONTO ARUBA LO TIN PERSONA HERIDA DI CUAL 
UNTANKINOBONAALTO || DOS A KEDA PEGA DEN AUTO | PATEAT. 


VISTA, CU TA DIGNO DI E 
SATISFACCION Y CONFIANSA Y MESTER A WORDO LIBERA RENOBACION DI EX 
PA UNIDAD DI RESCATE DI WARDA DI POLIS 


DI HENTER COMUNIDAD 
i -— BRANDWEER SAVANETA 

ELMAR SU OPEN DAG A MUSTRA COMPROMISO 
NA COMUNIDAD Y INNOVACION DEN DISTRIBUCION 


Aruba, 27 di November, 
2023 — ELMAR a habri 
su porta pa comunidad 
pa un Open Dag 
memorabel teni riba 25 
di November. E evento, 
organisa pa empleadonan 
boluntario, a marca un 
ocasion importante unda 
e compania a mustra su 
trabou. E Open Dag ta un 
compromiso di ELMAR 
pa envolucra e comunidad 
Arubano.Tur bishita 
tabata tin e oportunidad 
unico pa interactua 
cu e Team di ELMAR, 
haci preguntanan, haya 
conocimento tocante 
consumo di energia, 
distribucion di coriente y 
practicanan di seguridad. 
Un danki di curazon ta 
bay na tur e mayornan 
cu a trece nan yiu pa 
participa den e experiencia 
educativo aki. 


Un di 
cu a sobresali durante e 
evento tabata e booth di 


e momentonan 


demonstracion di Meter 
8z Connections, unda 
bishitantenan a keda 
asombra di descubri e 
gran diferencia den uzo di 
energia entre aparatonan 
di uzo diario. Nan a 
presencia e comparacion 
entre e consumo di un 
blow dryer (13 amper) y e 
uzo minimal di un luz LED 
(1-2 amper). Mediante e 
smart meters di ELMAR 
a laga e bishitante ta mas 
consciente tocante nan 
habitonan di consumo di 
energia. 


Un otro momento 
memorabel a tuma luga na 
e booth di demonstracion 
di Overhead Lines, unda 
lineman di ELMAR 
a participa den un 
competencia di subi pole di 


coriente, mustrando nan 
experiencia den e metodo 
tradicional uzando harnas 
y spoor pa sibi y colga na e 
poste di coriente. 


E booth di demonstracion 
di Underground Cables y 
Grid Quality Management 
a duna demonstracion di 
un kabelstoring y un bista 
di e consecuencianan cu 
un kabel por sufri door di 
causa tercero. 

Por ehempel ora un 
persona dal un kabel 
cu piek cu no a causa 
interupcion inmediato, 
pero si dafio na e kabel 
unda cu despues di tempo 
door di awacero y vocht 
cu a drenta kabel na e 
area afecta a causa un 
kabelstoring. 


Un tributo special a 
wordo dedica na "100 
Afia di Distribucion 
di Energia na Aruba" 
atraves di un exhibicion 
pa sr Steve Francees, 
detayando e trayecto 
historico di distribucion 
di energia riba nos isla. E 
exhibicion informativo aki 
a conmemora e evolucion 
y progreso di distribucion 
di energia na Aruba. 


"Nos ta sumamente 
agradecido na nos 
empleadonan, 
colaboradornan, 
mayornan y comunidad pa 
nan apoyo y participacion 
den haci nos Open Dag un 
experiencia notabel. Ta 
un privilegio pa nos sirbi 
e comunidad Arubano y 
eventonan manera esaki ta 
subraya nos compromiso 
pa transparencia, 
educacion y innovacion 


den distribucion di 
energia," Anthony 
Irausquin, Director di 
ELMAR a vocefera. 


DI ENERGIA 


ELMAR ta yama un danki 
na tur persona cu di un 
of otro forma a contribui 
na e relansamento di e 
Open Dag di ELMAR. 
Nos ta desea di extende 


un danki especial na 
e comitee  organisador 
cu a traha duro pa 


organisa e Open Dag, nan 
esfuersonan ta wordo 


aprecia grandemente pa 
nan dedicacion. ELMAR 
lo continua cu e iniciativa 
aki den futuro, esaki ta e 
prome paso pa continua 
cu mas Open Dag pa sigui 
envolucra e comunidad 
Arubano y duna tur 
bishitante e oportunidad 
unico pa interactua cu e 
Team di ELMAR. 


2 Departamento di Impuesto 


Camacuri 2, Oranjestad, Aruba 


Tel: (297) 522 7423. fax: (297) 522 7429, info@impuesto.aw, www.impuesto.aw 


Comunicado di Prensa 


Departamento di Impuesto ta cera diabierna awor 


E conexion cu reflexion interno pa cu Dia di Belasting 


ORANJESTAD - Departamento di Impuesto ta participa cu diabierna awor, dia 1 di december 2023, su 
oficinanan lo ta cera henter dia en conexion cu reflexion interno pa cu Dia di Belasting 
Esaki ta nifica cu diabierna awor lo no tin servicio na publico tanto na oficina principal na Camacuri como nd 


tur otro oficina den districto. 


Dialuna, dia 4 di december 2023, Departamento di Impuesto ta habri bek y tur servicio lo continua manera 
custumber. Departamento di Impuesto ta pidi tur contribuyente pa tuma nota di e participacion aki pa evita 


cualkier inconveniencia. 


Gerencia di Departamento di Impuesto 
28 di november 2023 

PROCURADOR 
GENERAL DI 
ARUBA A BISHITA 
MINISTER THIJSEN 


Den Haag - Procurador 
General di Aruba sefiora 
mr. Amelin  Flanegin 
a haci un bishita di 
cortesia na Minister 
Plenipotenciario mr. Ady 
Thijsen. E mandatario a 
haci uso di e oportuinidad 
pa felicita señora Flanegin 
cu su nombracion como 
Procurador General di 
Aruba. 

Tambe a expresa su 
satisfaccion y orguyo cu 
un yiu di tera ta ocupa e 
puesto halto aki den nos 


sistema hudicial. 

Señora Flanegin a 
wordo acompaña pa mr. 
Ton Maan, Procurador 
General pa Curacao, Sint 
Maarten y e islanan BES 
y mr. Guillano Schoop, 
Procurador General 
suplente pa Curacao, Sint 
Maarten y e islanan BES. 
E delegacion di e 
Procuradornan General di 
e parti Caribense di Reino 
Hulandes ta na Hulanda 
pa hiba algun reunionnan 
di trabao. 


POLISNAN A BAY BANDA DI 
NAPA SANTA CRUZ UNDA UN 
PICK-UP LO A BOLTER 


Diadomingo  anochi a 
drenta informe di un 
accidente unda un pick- 
up lo a bolter, mesora a 
dirigi patruya na e sitio. 
Na yegada di e patruya a 
bin compronde cu ningun 
pick-up lo bolter pero si 
a accidenta. Esnan cu 
tabata den e pick-up a 


bandona e sitio. Polis a 
nota cu e pick-up tin un 
number buta pero den 
e baki tin otro number. 
Polis a confisca e pick-up 
pa mas investigacion y pa 
logra yega na esun cu a 
ocasiona e accidente aki 
para responsabel di su 
acto. 


Red Cross Aruba 


ANNUAL GENERAL 


ASSEMBLY 


Wednesday, December 13, 2023 
6pm- 7.50pm 
Pedro Gallegostraat 14, Dakota 


Our Agenda 


Meeting Minutes 2022 
Annual Report 2022 
Budget & Workplan 2024 . 
New Board Member 
Freeword 


The required documents will be available for inspection at 
our Dakota and San Nicolas branches starting 
December 1, 2023 

ORANJESTAD, Aruba 


Parlamentario Hendrik Tevreden (MEP): 


REUNION DEN PARLAMENTO CU MINISTER TJON 
RELACIONA CU CASO LAMENTABEL CU A SOSODE DEN WARDA 


28 November 2023: Un 


DI POLIS 


topico cu Lider di Fraccion 
di MEP, Hendrik Tevreden 
a trece dilanti den rueda di 
prensa e topico relaciona 
cu e reunion publico den 
Parlamento dialuna riba 
e sucesonan lamentabel 
di suicidio cu a sosode 
ultimo den warda di 
polis. Hendenan a comete 
suicidio y sigur cada caso 
ta uno di lamenta. 


Minister di Husticia y 
Asuntonan Social Rocco 
Tjon a duna un splicacion 
riba e sucedidonan aki 
ampliamente caba cu 


Minister Rocco Tjon: 


enfasis riba e ultimo caso. 
Fraccion di MEP a haci un 
peticion na e mandatario 
pa atende e reunion cu tur 
stakeholder den e cadena 
hudicial y social pa asina 
por duna un splicacion 
amplio riba e topico. Esaki 
ta importante pasobra kier 
evita cu mal informacion 
por sigi plama bay pafo. 


Pesey ta importante pa 
tur profesional presente 
duna contestanan al caso 
riba e responsabilidad di 
e cadena hudicial como 
tambe e forma di coopera 


cu otro pa casonan cu 
por pasa den prizon, a 
remarca. 


"Mi ta kere cu e topico 
aki ta hopi sensativo y el 
a ocasiona un impacto 
den nos comunidad y cu 
famianan a keda cu hopi 
dolor" , a bisa. 


Nos ta spera cu famianan 
haya tur cooperacion y 
atencion di instancianan 
pa asina nan por surpasa 
e momentonan dificil aki, 
lider di Fraccion di MEP a 
finalisa bisando. 


A FIRMA CONTRACT CU CONTRATISTA PA LOKE TA E 
RENOBACION DI EX WARDA DI POLIS SAVANETA 


ORANJESTAD - 
Diamars mainta, durante 
conferencia di prensa 
di Gobierno di Aruba, 
Minister di Husticia y 
Asuntonan Social sr. 
Rocco Tjon a firma 
contract cu representante 
di e compania ALBO 
como tambe Monumenten 
Bureau pa loke ta e 
renobacion di e edificio di 
ex warda di Polis Savaneta, 
cual ta un monumento. 


Manera ta concoci, den 


e plan di maneho di 
Ministerio di Husticia y 
Asuntonan Social, e ta 
importante pa  inverti 
y crea condicionnan pa 
asina e personal por 
haci nan trabou na un 
manera eficiente y sano. 
Inversionnan pa loke ta 
trata infrastructurata hopi 
importante y asina a bin ta 
inverti caba den diferente 
proyecto infrastructural 
pa e parti di husticia. 


Asina por menciona cu a 
renoba Brandweer post 
siera y pa otro aña a haya 
aprobacion pa renoba post 
oscar, cual ta e post situa 
na aeropuerto. Banda di 
esaki, warda di Polis di 
playa a muda pa un edificio 
completamente nobo na 
Paardenbaaistraat, y e 
warda na San Nicolas 
ta wordo renoba por 
completo. Pues, awo a toca 
e turno na e edificio di e ex 
warda di polis na Savaneta, 
cual pa hopi aña tawata un 
edificio bandona, y awo 
ta bay wordo renoba por 
completo. 


Ta trata di un inversion 
grandi di alrededor di un 
miyon florin, caminda 
e trabounan lo inicia na 
januari 2024, y lo termina 
despues di 160 dia pa 
asina conta cu un edificio 
completamente renoba. A 
base di palabracionnan cu 
Korpschef, e edificio aki 


ta bay wordo uza door di 
Cuerpo Policial, caminda 
diferente ekipo di Cuerpo 
Policial ta bay wordo ubica 
akinan. 


Cu e proyecto aki acerca, 
Savaneta lo bay conta cu 
dos edificio pa e cadena 
hudicial; dos diferente 
ekipo di Cuerpo Policial 
lo bay wordo ubica na 
Savaneta. Manera ta 
conocieotro ekipo culo bay 
wordo ubica na Savaneta, 
ta e ekipo di e Operation 
Command Center, cual 
na e momentonan aki ta 
bou di renobacion y lo 


keda cla na April 2024. E 
ekipo aki ta bay percura 
pa vigila e imagennan di 
e diferente proyectonan di 
camaranan di siguridad. 


Por ultimo, minister Tjon 
a expresa di ta agradecido 
na Monumenten Bureau, 
cu a percura pa henter e 
proceso di destaho cana 
debidamente, pa cual e 
escogencia a cay riba e 
compania ALBO. Tambe, 
ta hopi satisfecho cu 
ALBO a bay di acuerdo pa 
asumi e responsabilidad 
pa ehecuta e proyecto aki 
pa pais Aruba. 

MINISTER GEOFFREY WEVER CU PRESENTACION DI 
SUSTAINABLE DEVELOPMENT GOALS NA SCOL PRIMARIO 


E bishita recien di Minister 
Geoffrey Wever na Scol 


Primario Kudawecha 
a revela un interaccion 
extraordinario entre e 
studiantenan di 6e klas 
ribaetemananrelacionacu 
Sustainable Development 
Goals (SDG's). Durante 
e mandatario su 
presentacion, e muchanan 
a demostra un afinidad 
natural pa e asuntonan 
discuti y cu un entusiasmo 
hopi activo pa participa 
den e dialogo. 


E muchanan di Scol 
Primario Kudawecha 
a expresa nan ideanan 
y vision relaciona cu 
e tema di SDG's pa 
Aruba, demostrando no 
solamenteun comprension 
di e metanan pero tambe 
un deseo berdadero pa 
contribui na un mundo 
mas sostenibel. 


"Ta realmente un 
inspiracion pa mira e nivel 


diconscienciayinteraccion 
cu e muchanan a demostra 
di tin pa e metanan di 
desaroyo sostenibel," 
Minister Wever a 
comenta." Minister Wever 
a enfatisa e importancia 
di educacion trempan 
riba e topico di desaroyo 
sostenibel y pa crea e 
conscientisacion cerca e 
hoben di e importancia di 
esaki. 


"Nan ta e lidernan di 
mañan, y nos mester 
segura cu nan ta ekipa cu e 
conocemento, mentalidad 
y hermentanan necesario 
pa enfrenta e desafionan 
ambiental y social cu nos 
mundo ta enfrentando," 
minister Wever a añadi. 


E Minister ta gradici 
e personal docente y 
e alumnonan pa nan 
hospitalidad y pa e 
intercambio valioso di 
ideanan. "E afinidad cu 
e muchanan a demostra 


KUDAWECHA 


ta algo cu nos lo carga cu 


(f) DENTAL SOLUTIONS ARUBA 


nos como inspiracion den 


< == 


nos trabounan adelante," 


©) DENTALSOLUTIONSARUBA 


Public Figure: Rocco Flava 


FREE CONSULTATION 


+ 
o 297 585 3255 
+297 592 9398 

EMPLEADONAN DI LA CABANA A CELEBRA 
670 AÑA COLECTIVO DI DEDICACION Y 


EAGLE BEACH - La 


Cabana recientemente 
a host un evento di 
aniversario pa su 


empleadonan, marcando 
unlogrosignificante di 670 
aña combina di dedicacion 
y servicio. E evento tabata 
un celebracion ameno 
pa reconoce e tremendo 
compromiso y dedicacion 
di e resort su empleadonan 


kende a contribui na 5, 10, 
15, 25, y 30 aña di nan 
talentonan na e famia di 
La Cabana. 


E celebracion a cuminsa 
cu un brindis pa Tessely 
Koolman, HR Director, 
y Joe Najjar - GM, na e 
pasado, presente, y futuro 
di e resort, enfatisando e 
importancia pe rol di cada 


Ll 


k — 


PUEBLO A HAÑA SU 
PEN BEK 


Pa kualkier informacion 
solodipuebloc gmail.com 


: f 
| = 585-9500 


EXCELENCIA 


empleado den forma e 
exito continuo di e resort. 


Durante e ceremonia, 
empleadonan a  ricibi 
palabranan  personalisa 
di gratitud, subrayando 
nan contribucionnan 
unico y reconociendo nan 
logronan durante nan 
trayectorio cu La Cabana. 
E ambiente tabata uno 
yena cu felicidad unda 
coleganan a  comparti 


memorianan hunto, 
creando un sentido di 
orguyo como tambe logro 
dentro di tur esnan honra. 


Pa haci e ocasion ainda 
mas special, empleadonan 
a haya un presentacion di 


regalonan, simbolisando 
aprecio di La Cabana 
pa nan dedicacion. 


E regalitonan aki di 
gratitud a sirbi manera un 
recuerdo tangibel di nan 


logronan colectivo y tur 
nan exitonan cu a yega na 
dje hunto den team. 


"Nos  empleadonan ta 
e curason y alma di La 
Cabana Beach Resort 
& Casino, y e fiesta di 
aniversario tabata un 
ocasion pa expresa nos 
gratitud na nan pa nan 
dedicacion y trabao duro,” 
General Manager Joe 
Najjar a conclui. 

Minister Endy Croes: 


ARUBA CAISO & SOCA MONARCH 2024 LO 
TUMA LUGA NA CARNIVAL VILLAGE 


Gobierno di Aruba lo duna sosten finananciero pa cera Carnival Village. 


ORANJESTAD: 
Recientemente, Minister 
di Enseñansa y Deporte 
Endy Croes a reuni cu 
e representantenan di 
Stichting Musica, cual ta e 
organisacioncutaorganisa 
Aruba Caiso € Soca 
Monarch (ACSM) 2024. 
E aña binidero Aruba lo 
ta celebrando Carnaval 70 
y e representantenan di 
Stichting Musica a trece 
nan peticion pa organisa 
e ACSM 2024 januari 
proximo na Joe Laveist 
Sport Park. Minister 
Endy Croes a splica cu 
Joe Laveist Sport Park ta 
resorta bou di ASU y FFD, 
pues Gobierno di Aruba 
no por tuma decision 
di esaki. Despues cu 
Stichting Musica a reuni 
cu Minister di Deporte 
Endy Croes, Minister di 
Cultura Xiomara Maduro 
y ambos organisacion 
deportivo cu ta maneha 


e sport park, esta ASU y 
FFD, a tuma decision cu 
ACSM 2024 no lo tuma 
luga na Joe Laveist Sport 
Park. A duna Stichting 
Musica e oportunidad pa 
realisa e festival na Joe 
Laveist Sport Park den 
condicion cu por proteha 
e veld, cual lo ta hopi 
costoso. 

Tambe, a duna nan e 
alternativa pa realisa e 
festival aki na Carnival 
Village, den cual Gobierno 
di Aruba lo duna extra 
sosten financiero pa cera e 
luga. A evalua e opcionnan 
hunto y Stichting Musica a 
opta pa ACSM 2024 tuma 
luga na Carnival Village. 
Stichting Musica a gradici 
Minister Endy Croes 
pa e bon consehonan y 
sosten cu el a brinda pa e 
plannan di e organisacion. 
E mandatario di Deporte 
semper ta habri pa 
scucha tur organisacion y 


yuda pensa pa soluciona 
cualkier inkietud. 
Finalmente, Minister 
Endy Croes ta desea 
Stichting Musica hopi 
exito cu Aruba Caiso & 
Soca Monarch (ACSM) 
2024. 


TURISTA A PONE NAN TASNAN BAO PALAPA Y 
A DRENTA LAMA DESPUES DI UN ORA NAN A 
SALI Y REPARA TASNAN NO TEY! 


Diadomingo anochi a 
drenta informe di un caso 
di ladronicia na e beach 
dilanti un di e hotelnan 
na Palm Beach, mesora a 
dirigi un patruya na e sitio. 
Na yegada di e patruya a 
bin compronde cu algun 
turista a pone nan 2 
tasnan bao di un palapa y 
a drenta lama. Despues di 
un ora nan a sali y a ripara 
cu e 2 tasnan a desaparece. 
Nan hunto cu polis a 
rondia den e area. Polis a 
logra haya un di e tasnan 


pero esaki tabata bashi 
pues desconocidonan a 
bay cu e pertenencianan 


valioso cu tabata den e tas. 
Polis a tuma nan keho di 
ladronicia. 


LUNCH : 
-Cabrito stoba 
-Higra den ciboyo 
-Hala stoba ( chicken wings stoba) 
-Mochi pisca Mahi mahi 
-Fillet di grouper ( breaded) 
-Chicken breast cu pineapple sauce 
-Porkchop cu ciboyo caramelisa. 
-Balchi pisca 


Sopi di dia: 
Boonchi cora + galiña 
funchi of pan bati. 


Mini Box pa solamente 10 florin 
-Chicken breast cu pineapple sauce 
-Balchi pisca 
-Beefcutsmal 


746-3571 

PA PROME BES HOSPITAL TA ORGANISA 
ELECCION DI REINA DI CARNAVAL 


Darlene Laveist ta Reina di HOH pa 
Carnaval 7o 


Diabierna ultimo Horacio 


Oduber Hospital a 
organisasuprome eleccion 
di reina di carnaval y 
e ganadora maximo a 
keda den persona di 
colega cu a representa 
Recuro Humano Darlene 
Laveist. Banda di a bira 
HOH su prome reina di 
carnaval Darlene a bay 
tambe cu e titulo di Best 
show. Un anochi yena 
di creatividad, talento, 
colegialidad y ambiente 


di carnaval unda talento 
a sobresali di 6 colega 
cu a bay representa nan 
departamento di HOH. Un 
evento cu a ranca sali cu 
unapertura di kita sombre 
hunto cu e candidatanan 
na Centro di Bario Playa 
Pabou y e ambiente no a 
para te laat unda a sera 
a anochi cu un Jump-In! 
Pabien tambe ta bay pa 
colega di ICU Jourainne 
Halabi cu banda di ta 
prome finalista di HOH pa 


carnaval 7o tambe a bay 
cu premio di Best Dress. 
Colega di departamento 
A2 Roldemn Mayol a bay 
cu premio di Best speech 
y tambe e premio di Mas 
Popular. 


Despues di simannan di 
training duro, kimamento 
di dede y claro hopi 
momentonan bunita e 
anochi tan spera a yega. 
Seis candidata fuerte a 
inscribi y tabata cla pa e 


anochifinalesta, Mikhaéla 
van Oostveen di LABHOH, 
Jourainne Halabi di 
ICU, Derlis Pietersz cu a 
representa departamento 
A4  Oncologie Intern, 
Georgina Marshall di 
Dialyse, Darlene Laveist di 
Recurso Humano y tambe 
Roldemn Mayol cu a 
representa departamento 
A2. 


Despues di e apertura 
cada candidata e trece 
padilanto nan speech 
cu mensahe pa tur 
presente y specialmente 
nan coleganan. Sigui pa 
nan show compaña pa 
nan coleganan mes di 
HOH yena di ambiente y 
creatividad. Esaki por a 
mira den nan showy tambe 
nan shimis unda mester 
a haci uzo di material 
recicla y claro e spirito di 
Hospital cu tabata reina 
den cada show. Un centro 
di Bario Playa Pabou 
completamente yen unda 
cada reina tabatin nan 
apoyo den gran forma. 


Banda di tur e ambiente 


di carnaval a horta un 


rato e spotlight unda 
den pauze a sorprende 
colega  Jesseline Leon- 
Tromp, grafic designer 
na HOH di departamento 
di comunicacion cu e 
bunita reconocemento 
di empleado di luna di 
november. Tambe tabatin 
presentacion di HOH su 
Prins Semper y Pancho t'ey 
cu a pone ambiente henter 
anochi. Pues un anochi cu 
tabata yena di ambiente, 
baile, fiebre di carnaval, 
elegancia, creatividad y 
colegialidad cu a termina 
cu un JUMP-IN! 


Danki ta bay na comishon 
di reina di Hospital 
Carnival Group cu a traha 
lunas pa haci e anochi aki 
uno exitoso! Tur e trabou 
duro ta sigur di admira. 
Tambe danki na Hunta di 
Directiva cu a kere desde 
comienzo den e proyecto 
aki y no por keda sin 
gradici e sponsors Seasons 
& Beyond y Triamedical 
pa nan aporte. Un danki 


Continua pag 9 

Darlene Laveist ta Reina di HOH pa 
Carnaval 70 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 
E TA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 
Banco: RBC 
NUMBER DI CUENTA: 7700000100152447 


Di ANTEMANO, 
MASHA DANKI. 


SoLo DI PUEBLO 
di curason na tur cu a  posibely por ultimo danki un tremendo show pa e 
aporta di un forma of ta bay na e seis coleganan publico gosa. Boso cada 
otro pa haci e anochi aki reina cu a inscribi y pone uno ta tremendo! 

Diadomingo 26 di 
November, Partido 
MEP a recorda e gran 
Arubiano, estadista y 
Libertador señor Gilberto 
Francios ‘Betico Croes 
na ocacion di su 37 aña di 
fayecimento. Famianan, 


amigonan y e gran famia 
di MEP y sostenedornan 
fiel di e ideal, vision y 
determinacion di Betico 


Croes, a bin hunto 
diadomingo atardi pa un 
ofrenda floral na graf di 
Betico Croes sigui pa un 


Partido MEP: 


PARTIDO MEP TA RECORDA 37 AÑA DI FAYECIMENTO 
DI NOS GRAN LIBERTADOR BETICO CROES 


“Ta na nos pa continua cu su legado y lucha pa bienestar di nos pueblo” 


Santo Sacrificio di Misa 


na Iglesia Inmaculada 
Concepcion na Santa 
Cruz. 


Durante henter su carera 
politico Betico Croes a 
hiba un lucha tenaz pa saca 


Aruba for di e constelacion 
Antiyano y su ideal di mas 
grandi tabata di mira e 
pueblo Arubano dirigi su 
propio destino. El'a sa di 
logra realisa e deseo di 
pueblo di Aruba a traves 
di un UNION fuerte cu el'a 
sa di crea den pueblo. Su 
amor, dedicacion y bida pa 
su pueblo, a haci'e digno di 
wordo yama Libertador di 
nos pueblo. 

Awe, Betico ta e politico 
cu mas ta inspira otro 
politiconan. E ehempel 
cu tur lider kier sigui. Su 
palabranan legendario *Si 
un dia mi cay na caminda, 
gara e bandera y sigui cu 
e lucha”, ta inspira nos 
Partido pa sigui traha pa 
Aruba. 

Lider di MEP, den nomber 
di Partido MEP ta gradici 


tur esnan cu a acudi na 
e recordatorio aki. Un 
fecha cu lo keda marca 
den generacionnan nos 
dilanti. “Betico a logra 
hopi pa Aruba den un bida 
relativamente cortico. 
Awor ta na nos pa continua 
cu su legado y lucha pa 
bienestar di nos pueblo”, 
Lider di MEP a expresa. 

MINISTER ENDY CROES HUNTO CU IBISA TA 
PREPARANDO PA DOS PROYECTO DEPORTIVO GRANDI 
PA ARUBA 


ORANJESTAD: Diamars 
mainta, | Minister di 
Enseñansa y Deporte Endy 
Croes a reuni cu Sr. Jessy 
Beukenboonm, Sr. Vladimir 
Wolf y Sr. Will Erasmus di 
Instituto Biba Saludabel 
y Activo (IBiSA). Durante 
e reunion aki a trata dos 
proyecto deportivo grandi 
pa Aruba, esta WE Aruba 
y Weganan Interinsular. 


Manera ta conoci, despues 
di shete aña Weganan 
Interinsular entre e 
scolnan di Aruba, Boneiro 
y Curacao a inicia bek. 
Minister Endy Croes 
hunto cu colega Minister 
di Enseñansa, Ciencia, 
Cultura y Deporte di 
Curacao Sithree van 
Heydoorn y Diputado di 
Infrastructura y Deporte 
di Boneiro James Kroon a 
traha hopi duro pa inicia 
e proyecto deportivo aki, 


ACCIDENTE HIT & RUN 
NA CAYA PAPA SAN JUAN 


cual tabata un exito total. 
Actualmente, a cuminsa 
prepara pa Weganan 
Interinsular 2o24. E gran 
apertura lo tuma luga na 
Aruba di 29 di februari pa 
3 di maart 2024. Minister 
Endy Croes a indica cu 
un total di 136 mucha y 
hoben di Aruba, Boneiro y 
Curacao lo ta participando 
den e disciplina di 
trefbal, dam y ahedres na 
Aruba. Despues di esaki, 
Weganan Interinsular lo 
continua na Boneiro di 14 
pa 17 di maart 2024, unda 
cu e mucha- y hobennan lo 
participa den e disciplina 
di basketball, aquatlon y 
futbol. 

E aña binidero e clausura 
lo tuma luga na Curacao 
di 11 pa 14 di april 2024, 
unda cu e scolnan lo 
participa den e disciplina 
di basketball, atletiek 
y volleyball. Ademas 


PABLO LL 


Diadomingo anochi 


a drenta 


accidente unda un auto a pasa dal 


di esaki, a dialoga 
brevemente tocante 
Weganan Escolar 2024. 
Manera no sa, WE Aruba 
ta otro evento deportivo 
grandi, unda cu alrededor 
di mil alumno di 45 scol 
preparatorio, basico y 
secundario di Aruba ta 
enfrenta otro den un 


anochi 


competencia amistoso 
den diferente disciplina, 
manera badminton, 
functional fitness, 
volleyball, basketball, 


futbol, beach tennis y baile 
deportivo. Pues, Minister 
Endy Croes hunto cu 
IBiSA ta preparando pa 
dos proyecto deportivo 


a drenta 


grandi pa nos mucha- y 
hobennan di Aruba, cual 
mas adelante lo duna 
mas informacion di e 
detayenan. Pa finalisa, e 
mandatario di Deporte ta 
agrega cu e tabata un bon 
reunion y ta sigui traha na 
e bienestar di deporte di 
Aruba den su totalidad. 


NA MORGENSTER UN AUTO 
A DAL UN CURA DI CAS Y A 
SIGI CORE BAY 


informe di un accidente na Caya 
Papa San Juan Pablo ll, mesora 
a dirigi un patruya na e sitio. 
Na yegada di e patruya a bin 
compronde cu aki ta trata di un 


un otro auto staciona y a sigi core 
bay. Polis a nota algun camara di 
seguridad den cercania pa asina 
lo por logra haya sa ta cual auto a 
causa e accidente aki. 


Diadomingo 
informe di 
Morgenster, mesora a dirigi un 
patruya na e sitio. Na yegada 
di e patruya a bin logra haya un 
bumper cu un number di auto 


un accidente na 


riba dje mientras e auto mes cu a 
ocasiona e accidente a bandona e 
sitio. Polis a confisca e bumper y a 
keda di bay busca e auto pa pone 
para responsabel di e daño cu ela 
ocasiona. 

Minister Glenbert Croes: 


Den cuardo di e "groundbreaking" di e tanki di awa di WEB 
PRONTO ARUBA LO TIN UN TANKI NOBO NA ALTO 
VISTA, CU TA DIGNO DI E SATISFACCION Y CONFIANSA 
DI HENTER COMUNIDAD 


ORANJESTAD - 
ultimo, Minister di Energia 
Glenbert Croes tabata presente na 
e "groundbreaking" di e tanki di 
WEB na Alto Vista. E mandatario 
a expresa, di ta sumamente 
contento cu porfin, despues di 
hopi aña cu el a wordo planifica, 


Diabierna 


a logra inicia cu e proyecto 
importante aki. E proyecto aki 


mester a wordo bon prepara, 
mirando cu no ta facil pa baha 
un tanki asina importante pa 
districto di Noord, cu ta cubri 
un sector pa nos comunidad y 
economia asina grandi. 


POLIS A PIDI REFUERSO 
DURANTE UN ASISTENCIA 
NA HOOIBERG 


Santa Cruz cu tabata atendiendo 
un asistencia a pidi refuerso di 
un otro patruya na un adres na 
Hooiberg, mesora 2 patruya mas 


a bay pa asisti nan colega den e 
asistencia. Despues cu e refuerso 
a yega nan a sali bay warda cu un 
hoben cu a sali trankilo bay den 
e patruya. 


Minister Croes ta felicita henter 
e famia di WEB, cu e gran 
logro aki. "Como Minister di 
Energia mi ta duna WEB tur 
mi apoyo hunto cu Utilities, 
y deposita tur mi confiansa, 
den nan profesionalismo, 
determinacion, y  trabou pa 
inverti den nos comunidad, y 
mehora asina e infrastructura di 
produccion y distribucion di awa 
y di electricidad, cu ta den man di 
Elmar, pa henter Aruba " Minister 
Croes a expresa. 


E inversion aki ta uno hopi 
importante pa pais Aruba, 
mirando cu e tanki lo bay bira 
hopi mas grandi, y lo tin mas 
capacidad. Tambe, e material di 
cual ta traha e tanki lo ta uno mas 
duradero, pa asina comunidad 
por conta riba esaki pa hopi aña. 


Minister Croes ta felicita e 


director nobo di WEB, Alfredo 
Koolman, den cual Gobierno 
a pone tur su confiansa, e 
contratistanan cu a traha duro pa 
haci e "groundbreaking" aki un 
realidad, y tur e profesionalnan 
cu di un of otro manera a yuda cu 
nan experticio pa por logra yega 
na inicio di e proyecto aki. Aruba 
por tin e certesa, cu lo bay bin un 
tanki nobo na Alto Vista cu lo ta 
digno di e satisfaccion y confiansa 
di henter di comunidad. Aruba 
merece un infrastructura bunita 
pa complementa e beyesa di e 
pais. 

Como Minister di Energia mi a y 
ta pone mi confiansa y apoyo total 
den e ehecucion di e vision y plan 
di inversion den e Infrastructura 
di WEB full rond di Aruba cu nos 
Gobiernota para p'e. WEB ta carga 
e desaroyo di nos comunidad y di 
nos cconomia: PABIEN WEB Y 
PABIEN ARUBA" Minister Croes 
a expresa. 


POLIS MESTER A BAY CITGO CAYA 
GRANDI PA CORE CU ADICTONAN CU 


a drenta 


Diadomingo anochi 
informedicuadictonan ambulante 
ta bin molestia e clientenan na 


Citgo Caya Grandi, mesora a dirigi 
un patruya na e sitio. Na yegada 
di e patruya a bin compronde cu 
e adictonan ambulante ta bin 
molestia e clientenan pidiendo 
placa y si no duna nan, nan ta 


insulta y molestia. E trahadornan 
tin di nan cu ta core cu nan pero 
tin di e adictonan cubta cana cu 
cuchiu y mester ta atento pa cos 
no escala y pesey tin biaha ta 
yama polis pa nan. Polis a core 
cu e adictonan for di e sitio y a 
menasa nan si nan bolbe lo tuma 
otro medidanan mas severo. 

ACCIDENTE FRONTAL CU 3 PERSONA HERIDA DI CUAL DOS A 
KEDA PEGA DEN AUTO Y MESTER A WORDO LIBERA PA UNIDAD 
DI RESCATE DI BRANDWEER 


Koyari - Diamars mainta 
den careda di 11'or y 45 
polis y demas unidadnan 
di rescate a sali pa Koyari, 
unda un accidente frontal 
a sosode cu hende herida. 


E accidente a sosode ariba 
un t-kruising poco pazuid 
di Italo Arubano. 


Na yegada di polis nan 
a constata cu tin tres 
persona herida, di cual 
dos lo mester asistencia 


di brandweer 
sacanan. 


pa bay 


Tawata trata di un Mazda 
323 color cora y un Kia 
Rio color shinishi. 


Chauffeur di e Kia Rio su 
pianan ambos a bay pega 
bou di e stuurwiel, unda 
cu na un manera tactico 
bomberonan  mester a 
corta un parti di e auto pa 
por a sak'e. 

Den e Kia Rio na nos 


ACCIDENTE CU BASTA 
DANO MATERIAL Y 
HENDE HERIDA NA 

PARADERA 


yegada e pasahero tawata 
pafor di e auto drumi ariba 
suela y tawata kehando di 
hopi dolor. 


Despues di a libera 
e chauffeur di e Kia, 
bomberonan a cuminsa 
corta un parti di e porta 
di e Mazda pa asina por a 
saca e dama cu tawata na 
stuur. E donjo di e Mazda 
a yega nae sitio y e auto aki 
a wordo fia na un persona 
y e persona aki lo a fia e 


Paradera  - Diamars 
merdia algo pasa di Tor 
ta sosode un accidente cu 
basta daña material na 
altura di Great Rich Bar 
Restaurant. 


Na e sitio nos por a mira 
tres vehiculo, di cual 
uno a bay cay pazuid di 
caminda, y eyden tawata 
tin un persona herida. 


E auto cu a bay cay abou 
tawata un Hyundai, e 
otro color blanco cu a 
keda ariba ta un Hyundai 
Accent y nos por a mira 
un di tres auto MG color 
cora gewoon para ariba 
caminda. Nos no sa kiko 
su rol den e accidente aki 
ta. 


Segun informacion no 


dama e auto. 


Nos a mira cu aunke cu 
e accidente tawata uno 
basta serio y mirando con 
e autonan a keda tur esnan 
herida tawata na tino. 


Un total di 3 ambulance 


a presenta na e sitio y 1 
Rapidresponder. 


accidente a 


oficial, e 
sosode ariba e t-kruising, 
pues posiblemente un falta 
di no duna preferencia. 


Dos unidad di brandweer 
tambe a yega na e sitio. 


Polis di trafico y tambe 
departamento tecnico 
mester a presenta pa haci 
e investigacion necesario. 


Na final tur esnan herida 
a wordo transporta pa 
Hospitaal. 


Un unidad di ambulance 
a presenta na e sitio pa 
atende cu chauffeur di 
e Hyundai cu a bay cay 
abou. 

MUCHA DI 16 AÑA 
GARA CU ARMA DI 
CANDELA DURANTE 
CONTROL DI POLIS 


Recientemente a sosode un caso cu patruya policial a 
para un auto pa control na altura di Ierlandstraat. Na 
dado momento un mucha homber a sali for di e auto y 
core bay for di e sitio. Despues a haya arma di candela 
scondi den un cura di un cas den sercania. 


Atraco Team a haci nan investigacion y a detene e mucha 
homber cu a core bay for di sitio di inicial J.R. di 16 aña 
di edad. 


CU E DETENCION AKI TAMBE 
TABATA TIN DOS PERSONA MAS 
ENVOLVI DEN E CASO AKI. 


Den total tres persona ta deteni den e caso di posicion di 
arma di candela. 


Tremendo trabou di Atraco Team cu a soluciona e caso 
aki lihe. 


Cuerpo Policial ta haci un apelacion es cu sa algo of a 
mira algo yama e tiplijn di polis 11141. 


POLIS A BAY PA BUSCA 
HOMBER DRUMI MEMEY 
CAMINDA BANDA DI 
MALMOK 


Dialuna mainta a drenta 
informe di cu lo tin un 
homber benta memey 
caminda na L.G. Smith 
blvd. banda di Malmok, 
mesora a dirigi un patruya 
na e sitio. 

Despues di un rato a 


drenta otro informe di cu 
e homber lo a lanta y cana 
bay zuid ta “zwaai” so, e ta 
un persona bisti na preto 
cu flanel preto cu short 
preto. Despues di basta 
buscamento polis no a 
logra encontra cun'e 


CONSEHO PASTORAL 
PAROKIAL SANTA CRUZ 


Santa Cruz, 28 di 
november 2023 

RELATO PA MEDIONAN 
DI COMUNICACION 
Parokia “Inmaculada 
Concepcion” Santa Cruz 
cu invitacion pa Fiesta 
Patronal 

Diabierna, dia 8 di 
December, Parokia di 
Santa Cruz ta celebra 


fiesta di nan Patrona 
“Inmaculada 

Concepcion di Birgen 
Maria”. E sigiente 


actividadnan ta bay tuma 
luga como preparacion pa 
e gran 

celebracion aki: 

NOBENA: di diaranson, 
29 di november pa 
diahuebs, 7 di december 
2023. 

Oracion ta cuminsa tur 
dia den siman pa 6:15pm 
cu ofrecemento di Santo 
Rosario na Mama Maria y 


7:00 

di anochi cu Misa canta. 
Diadomingo, dia 3 di 
december, oracion ta 


cuminsa pa 7:15 am,sigi pa 
Sacirificio di misa canta. 
NOCHI di BELA (Noche 
de Velitas): diahuebs, 7 di 
december, celebra bispo di 
Fiesta di La Birgen 
Inmaculada 
bao di Misa 7:00 pm. Trece 
unbela pa rindi homenahe 
na La Birgen Maria. 

Esaki ta un tradicion 
bunita cu a adopta di 
comunidad latino y 
Colombia specialmente. 
SACRIFICIO DI MISA 


Concepcion, 


y ADORACION cu 
EXPOSICION DI 
SANTISIMO:  diabierna, 
dia 8 di december: lo 
cuminsa pa 4:000r di 
atardi cu Exposicion di 
Santisimo unda tur cu ta 
desea por bin adora Hesus 
den 

Santisimo Sacramento di 
Altar. 

PROCESION cu 
SANTISIMO y LA 
BIRGEN: 6:00pm. Salida 
for di parking lot pariba di 
misa y caba na 

entrada principal di misa. 
FIESTA di 
"INMACULADA 
CONCEPCION" cu Misa 
Solem. Despues di e 
procesion ta sigi cu Misa 
Solem 

celebra pa Obispo Luis A. 
Secco y Pastornan di otro 
parokia cu canto di Coro 
Mixto di Santa Cruz. 


Pastor Jairo Maduro di 
antemano ta gradici tur 
esnan cu a tuma un of mas 
tarea den preparacion pa e 
gran celebracion di e fiesta 
patronal di nan parokia y 
na mes momento ta invita 
tur parokiano y henter 

pueblo di Aruba, 
specialmente  famianan, 
y tur cu ta forma parti 
di gruponan di debocion 


Mariano y otro 

Santonan, di 
oracion carismatico, 
Peregrino, Misionero, 


NeoCatecumenado, 
pastoral, parokial, 
integrantenan di koor, 
muchanan cu a celebra 
nan Prome Santa 
Comunion y hobennan cu 
a caba di haci 

nan Sacramento di 
Confirmacion, chikito, 
hoben y grandi pa tuma 
parti mas tanto cu por na 
e 

actividadnan. Ban 
como famia den e gran 
celebracion di Fiesta di 
“Inmaculada Concepcion 
di La Birgen 

Maria”, pidi e Mama di 
Hesus, pa intercede cerca 
su Yiu pa proteccion di tur 
famia riba Aruba y mundo 
henter. Masha danki. 
Saludo fraternal. 


Y 


HACI PAGO DI ABONEMENT ONLINE 
TA POSIBEL: 


APRECIABLE CLIENTELA, SI BO TA DESEA DI 
HACI E PAGO DI ABONEMENT ONLINE, 
ETA POSIBEL: 


ESAKI TA NOS CUENTA: 
SUNMAX PRINTERS - STA. CRUZ 110 


BANCO: RBC 


NUMBER DI CUENTA: 77000001 0015244 


DI ANTEMANO, 
MASHA DANKI. 


SoLo DI PUEBLO ` 

FRANSISCO “TICO” KOCK, 
PIONERO DI E MUSICA DI 
STEELPAN AKI NA ARUBA 
DEPARTAMENTO DI CULTURA Y 
MINISTERIO DI CULTURA 


ORANJESTAD -- Fransisco “Tico” Kock 
a nace dia 4 di maart 1959 den e bario 
di Paradera. Tico tabata un gran amante 
di e musica di steelband. Den añanan 
1967/1968 Tico tabata bay wak un grupo 
di steelband train, cerca di su cas. El a 
invita su amigonan di bario pa nan tur 
bay wak e steelband di bario aki toca. 
Asina nan interes pa siña toca steelpan a 
bira grandi cu casi tur atardi nan tabata 
bula den e barak, unda e steelpannan 
aki tabata warda, pa nan bay practica 
scondi, sin cu e doño di e steelband 
tabata na altura. Despues cu e grupo di 
bario aki a haya steelpannan nobo nan a 
regala e muchanan di bario (esta Tico y 
su amigonan) esunnan bieu y asina nan a 
cuminsa practica y toca hunto tur atardi 
despues di scol. Na aña 1970 Tico hunto 
cu su amigonan a lanta nan prome grupo 
di steelband cu ta hiba e nomber di "Jump 
and Smile” y no a dura mucho cu nan a 
cuminsa cu nan prome shownan den hotel. 
Y desde e tempo ey te cu awe, Tico tabata 
toca den e hotelnan treciendo su musica 
di steelband pa tur e bishitantenan cu 
tabata bin Aruba. Na aña 1975 el a lanta 
e steelband “Sunny Island” y algun añas 
despues el a bira “Touch Of Steel” cu te 
awe ta activo den nos hotelnan. 


Tico semper a yuda den e formacion di 
varios musico di steelpan, e la siña hopi 
hoben cu tabata tin e talento y e interes 
con pa domina e instrumento aki. Tico 
mes tabata toca varios instrumento y ta un 
musico hopi versatil den casi tur genero. 
Como cu Aruba ta un isla turistico mester 
a toca diferente genero ariba steelpan pa 
por complace eturista bishitante. Durante 
Tico su carera musical e la comparti, 
influencia, yuda y te hasta forma parti 
di diferente steelband aki na Aruba e.o 


Divi Divi Jumping Jewels di Savaneta, 
Jumping Jewels, Diamond Steelband, 
Aruba Invaders, Twinkling Stars, Black 
Diamonds, Eleven Friends, Red Stars, 
The J.F.K Rebels, Aruba Serenades, 
United Friends, Silver Stars, Red Star y 
Aruba Lovers. 


Aruba a perde un gran pionero den e 
musica di steelpan den persona di Tico 
Kock, su legado lo keda atras na tur cu 
e la yuda y siña pa mantene e musica 
di steelpan aki bibo, su yiunan y tur su 
alumnonan. 


Na nomber di Director, staf y personal 
di Departamento di Cultura Aruba y 
Ministerio di Cultura nos kier a manda 
un palabra di profundo condolencia na 
Tico su señora y yiunan tambe na henter 
su famia y tur su amigonan y coleganan 
musico. 


Tambe nos kier invita tur famia, musico, 
amigo y conocirnan pa e acto di entiero 
cual lo tuma lugar diamars, 28 di 
november 2023 saliendo for di Misa Santa 
Filomena na Paradera pa 4or di atardi 
y despues pa Santana Catolico Pastoor 
Kranwinkel na Paradera. E restonan 
mortal lo ta reposa for di 12'or di merdia 
den Misa Santa Filomena na Paradera. 


Cu Tico descansa den paz di nos Señor. 


ORACION DI DIA 1 


a- y 


Un feliz dia bendiciona colma 
cu hopi amor, fe y speransa den 
nos Bon Dios 


Despues di un rato e cria a bisa su shon: 'Sefior a 
cumpli cu bo ordo, 
ma toch a sobra luga! (Lucas 14: 22) 


Nos ta forma un solo curpa pa medio di nos union 
cu Cristo y nos ta uni mescos cu partinan di un 
solo curpa (Rom. 12: 5). E cria lo a haya duele ora 
prome invitadonan a nenga. Asina mes el a sigui 
cumpli cu ordo di su shon y aunke el a cumpli toch 
a sobra luga. Esaki ta mustra cu e ta persevera y 
cumpli cu zelo cu su shon y ta na paz. Nos tin cu 
traha pa, y sirbi Señor cu zelo (Rom. 12: 11). Pero, 
Sefior tin mas luga, pues e capacidad pa invita- 
donan pa e reino di Dios ta surpasa e expectativa 
di cada un di nos. Hesus ta sifia nos pa cumpli cu 
ordo di Tata. Aunke nos por pasa den tribulacion 
y perseverancia, oracion constantemente ta yuda 
paso e speransa cu nos tin lo haci nos contento 
(Rom.12: 12). Paso cerca Señor nos ta na paz 
manera un yiu cerca su 
mama (Salmo 131). 

Oracion: Sefior regala nos gracia pa nos comparti 
donnan conforme Bo 
boluntad y biba den harmonia cu otro. 
Amen. 


teltat lert 
5/4) |92 ||| 
BEN NEN 
2| | | H64 |7 
4) lo | | [31] 

Su recuerdonan y tur loke ela haci y significa pa nos, 
Lo keda graba pa semper den nos mente y curason. 
Cerca Dios mi alma ta na paz, ta di dj'e mi salbacion ta bin” 


Cu inmenso dolor na nos curason, pero conforme cu boluntad di Dios, 


Lagrima y flornan por seca 


Salmo 62:1 


nos ta anuncia cu a bai laga nos inesperadamente nos tata stima, welo, bisa welo y omo 


SR. REYMUNDO RIDDERSTAAT 


Mihor conoci como Toeng Rijles, Klein maar dapper 
“VIVIR CONTENTO” 
*05-10-1931 - 125-11-2023 
Condecora in Order van Oranje 


Na nomber di su: 
Esposa: tBartola (“Tola”) Ridderstaat 


Yuinan: Sonia y Chenco Figaroa, 
Ronnie y Vera Ridderstaat, 

Nela Ridderstaat, 

Maritza Ridderstaat, 

Fina y Frenk Tromp, 

Bettina Ridderstaat 

tKenneth Ridderstaat 


Nietonan: Jasmine y George de Nobrega y famia, 
Minouska Figaroa y Mau Werleman y famia, 
Rachelle Figaroa y Raymond Jansen y famia, 
Veron Ridderstaat, 

Arthur Tromp y Miloushka Solognier y famia, 
Rene Tromp y Raedy Gomes y famia, 

Nelitza Tromp y famia, 

Ryan de Mei y Jo-ann Almary y famia 

Shure de Mei y Bryan Dake y famia, 

Finelaine Tromp y Femberly Tromp, 
Ghislaine Ras y Jorshua Ras 


Bisanietanan: Guiyan y Gixely de Nobrega, Mia Werleman, Quion Carrascilla, Quiomy Carrasquila y Quisean Jansen, Jaythan Tromp, 
Quinton Tromp, Alitza Lampe, Aldrienne Lampe y Alina Lampe, Tyler Dake y Curtis Dake 

Ruman: tFrancisco (Pancho) Ridderstaat 

Sobrina stima: Emy Angela y demas sobrino y sobrinanan 

Su iha Pedro Britten na Hulanda y demas ihanan 


Sua y cuñanan: tJuan Tromp y Betty Henriquez y famia, 


tMartin Tromp y Dita de Cuba y famia, 

tIcha Luisa y t Theodor Britten y famia 
Ayudante: Gabriel, Nico Fuentes 
Amigo dicas: Geraldo y Ika Daal 


Bon bisiña:Martha Fingal y Lucia Koolman y demas bisanjanan 


Ex miembro di comicion Club huis Bubali y Ex miembro di SAC 


Demas famia: Ridderstaat, Tromp, Britten, Figaroa, De Nobrega, Croes, Ras, De Mei, Emerencia, De Cuba, Henriquez, Jeandor, Hoek, 
Angela, Leest, Carrasquilla, Quandus, Jansen, Dake, Lampe 


Un danki special na su doctor di cas cu semper ta attento pe: Dr. Angela 


Ta invita pa acto di condenlencia y entiero cual lo tuma lugar na Aurora Funeral Home, diahuebs 30 di November 2023 di oor pa 


11'or di mainta. despues lo sali pa Santana Catolico na Noord. 
Disculpa nos si den nos tristesa nos por a lubida algun famia of conocir. 


Nos disculpa nos no ta ricibi bishita di condolencia ni prome y ni despues di entiero. 


